b'\n_START_ARTICLE_\nTerme Topol\xc5\xa1ica\n_START_SECTION_\nGeografija\n_START_PARAGRAPH_\nTerme le\xc5\xbeijo v \xc5\xa1ale\xc5\xa1ki dolini na vi\xc5\xa1ini 395 mnm, okoli 10 km severozahodno od Velenja ob potoku Toplica, v vasi, ki je razlo\xc5\xbeena po gozdnatih pobo\xc4\x8djih na vi\xc5\xa1ini 370 do 900 mnm. Kraj ima srednjegorsko podnebje z veliko son\xc4\x8dnimi urami in \xc4\x8distim zrakom. Najvi\xc5\xa1ji vrh je Lom 884mNV na katerem stoji piramida. Na podlagi raziskave podjetja Erico Velenje je bilo ugotovljeno, da se na pobo\xc4\x8dju Topol\xc5\xa1ice imenovanem Lom nahaja najve\xc4\x8d metuljev v Sloveniji. Zabele\xc5\xbeenih je bilo 456 vrst metuljev, med njimi je bilo tudi nekaj alpskih, ki so zna\xc4\x8dilni za vi\xc5\xa1je nadmorske vi\xc5\xa1ine in nekaj toplozra\xc4\x8dnih, kateri se druga\xc4\x8de nahajajo na Krasu in primorski.\n_START_SECTION_\nZgodovina\n_START_PARAGRAPH_\nTermalni izvir je bil znan \xc5\xbee v 16. stoletju. V letih po 1617 se je nad njim navdu\xc5\xa1eval ljubljanski \xc5\xa1kof Toma\xc5\xbe Hren. Za javnost so bile toplice odprte 1838. Prve zgradbe za sezonske goste so bile postavljene 1839. Ob prelomu 20. stoletja pa je pri\xc4\x8delo v toplicah delovati strokovno vodeno\xc2\xa0\xc2\xbbfizikalno-doetno zdravili\xc5\xa1\xc4\x8de\xc2\xab.\n_START_SECTION_\nNaravno zdravilni sredstvo\n_START_PARAGRAPH_\nTerme Topol\xc5\xa1ica so naravne akratoterme - hidrokarbonatne natrijeve in magnezijeve hipoterme s temperaturo vode 32\xc2\xbaC\n_START_SECTION_\nIndikacije\n_START_PARAGRAPH_\nPo\xc5\xa1kodbe lokomotornega ustroja, degenerativne bolezni hrbtenice, in spondilozni sindrom, degenerativne bolezni perifernih sklepov, izvensklepni revmatizem, la\xc5\xbeje, kroni\xc4\x8dne bolezni dihal, srca in o\xc5\xbeilja, postoperativnih stanj gibal in center za multiplo sklerozo (eden najmodernej\xc5\xa1ih v Evropi).\n_START_SECTION_\nKontraindikacije\n_START_PARAGRAPH_\nPosebnih kontraindikacij ni. Veljajo splo\xc5\xa1ne kontraindikacije za topli\xc5\xa1ko zdravljenje.\n_START_SECTION_\nZdravljenje\n_START_PARAGRAPH_\nKopeli v zdravilni vodi (kopeli v bazenih in individualne-posamezne kopeli). Peloidne obloge. Fizikalna terapija. Termo terapije. Mo\xc5\xbenost dietalne prehrane. Fizioterapevtske storitve in masa\xc5\xbee. Sodobno urejeni medicinski objekti, strokovni zdravniki in drugo osebje.\n_START_SECTION_\nNastanitev\n_START_PARAGRAPH_\nMo\xc5\xbenost nastanitve v hotelih\xc2\xa0\xc2\xbbVesna in Mladika\xc2\xab\xc2\xa0in apartmajskem naselju Ocepkov gaj\n_START_SECTION_\nRekreacija\n_START_PARAGRAPH_\nPokrit \xc5\xa1portni notranji bazen, ki je povezan z zunanjim. Temperatura v notranjem bazenu 31, v zunanjem pa 34 \xc2\xbaC, temperatura vode v wirlpoolih pa do 35 \xc2\xbaC. Nov\xc2\xa0\xc2\xbbVodni park Zora\xc2\xab\xc2\xa0z aktivnimi termalnimi vodnimi povr\xc5\xa1inami. Temperatura vode v tem parku je od 28 do 30 \xc2\xbaC. V ponudbi je \xc5\xa1e suha savna, namizni tenis, trim kabinet, keglji\xc5\xa1\xc4\x8de tenis. Po Topol\xc5\xa1ici so urejene pohodne poti od la\xc5\xbejih do te\xc5\xbejih. Urejena tudi tematska pot "Za metulji na potep" po kateri se lahko sprehodite in ob sprehodu preberete najrazli\xc4\x8dne zanimivosti o metuljih na tematskih tablah ob poti.\n_START_SECTION_\nIzleti\n_START_PARAGRAPH_\nVelenje, Mozirje, Logarska dolina, Golte, jama Pekel, Kav\xc4\x8dnikova doma\xc4\x8dija v Zavodnjah, Spominska soba "Kapitulacija 1945" v Topol\xc5\xa1ici, \xc5\xa0o\xc5\xa1tanj, Stalne muzejske zbirke na velenjskem gradu, Muzej premogovni\xc5\xa1tva, Grad in muzej Vrbovec v Nazarjih, Mozirski gaj \xe2\x80\x93 park cvetja, Jelenja farma v Vinski gori pri Velenju'